Monna  wa  legolegwa o tlhokafetse
Monna mongwe wa dingwaga tse di masome a mane le bone wa legolegwa o fitlhetswe a tlhokafetse kwa kgolegelong ya Lobatse, mme go belaesega a ikgapetse botshelo. Mogolwane wa kanamiso mafoko kwa lephateng la dikgolegelo Senior Superintendent Wamorena Ramolefe o rurifaditse se mo potsolotsong bosheng. A re monna yoo o tlhokafetse kgwedi ya Firikgong e tlhola malatsi a le masome a mabedi le bosupa. Senior Suprintendent Ramolefe a re monna yoo o ne a tshwaretswe molato wa polao, le fa go ntse jalo ditlhotlhomiso tsa mapodise di sa ntse di tsweletse go bona se se bakileng leso. Setopo sa gagwe se kwa kokelong go tlhatlhobiwa ke dingaka le go rurifatsa se se bakileng leso. Ba masika a moswi ba setse ba itsisitswe ka tiragalo e, le gore e tlaa re morago ga ditlhotlhomiso le ditlhatlhobo tsa dingaka ba neelwe moswi go mmoloka.  A re moswi o tlholega kwa Tonota kwa kgotleng ya Mmandunyane. BOKHUTLO